**ДО**

**ОБЩИНСКИ СЪВЕТ - РУСЕ**

**ПРЕДЛОЖЕНИЕ ОТ**

**Г-Н ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** "*Актуализация 2025 г. на План за интегрирано развитие на Община Русе за периода 2021-2027 г." и приложенията към него*

**уважаеми общински съветници,**

Планът за интегрирано развитие на Община Русе (ПИРО Русе) 2021-2027 г. е стратегически документ, който определя средносрочните цели и приоритети за устойчиво интегрирано регионално развитие за периода 2021-2027 г. Разработен е в съответствие с изискванията на Закона за регионалното развитие (ЗРР), Правилника за неговото прилагане и Методическите указания на Министерство на регионалното развитие и благоустройството.

ПИРО Русе 2021-2027 г. е приет от Общински съвет – Русе с Решение №973, прието с Протокол №36/14.07.2022 г., на основание чл. 21, ал. 1, т. 12 от Закона за местното самоуправление и местната администрация (ЗМСМА).

Актуализацията на Плана за интегрирано развитие на Община Русе за периода 2021-2027 г. се извършва на основание чл. 8, ал. 1 и ал. 2, т. 3 от Закона за регионалното развитие, чл. 22, ал. 1, т. 1, т. 3 и т. 4 от Правилника за неговото прилагане и „Методическите указания за разработване и прилагане на Планове за интегрирано развитие на община (ПИРО) за периода 2021-2027 г.“ на МРРБ. С нея се цели включване в плана на нови мерки, дейности, проекти и източници на финансиране въз основа на изводите и препоръките в Годишните доклади за наблюдение и резултатите за 2021, 2022, 2023 и 2024 г. и в Доклада за резултатите от Междинна оценка за периода 2021 – 2023 г. на План за интегрирано развитие на Община Русе (2021 – 2027 г.), приет с Решение №606 с Протокол № 21/29.05.2025 г. на Общински съвет Русе.

Съгласно чл. 22, ал. 2 във връзка с чл. 20 от Правилника за прилагане на Закона за регионалното развитие настоящата актуализация на ПИРО Русе е подложена на широко обществено обсъждане, проведено на 31.10.2025 г., като резултатите от същото са отразени в протокол, приложен към настоящото предложение.

Предвид гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното

**РЕШЕНИЕ:**

На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация, чл. 24, т. 1 от Закона за регионалното развитие и чл. 22, ал. 2 във връзка с чл. 21, ал. 1 от Правилника за прилагане на Закона за регионалното развитие, Общински съвет - Русе

**РЕШИ:**

Приема "Актуализация 2025 г. на План за интегрирано развитие на Община Русе за периода 2021-2027 г." и приложенията към него.

**Приложения:**

1. "План за интегрирано развитие на Община Русе за периода 2021-2027 г. Актуализация 2025 г.";
2. Приложение №1 Актуализирана Програма за реализация на ПИРО на Oбщина Русе за периода 2021-2027 г.: описание на предвидените мерки и дейности;
3. Приложение № 1А. Индикативен списък на важни за общината проекти, включени в ПИРО на Oбщина Русе за периода 2021-2027 г.;
4. Приложение № 2 Актуализирана индикативна финансова таблица;
5. Приложение №3 Актуализирана матрица на индикаторите на ПИРО 2021-2027 г. на Община Русе;
6. Протокол от обществено обсъждане.

**ВНОСИТЕЛ:**

**ПЕНЧО МИЛКОВ**

*Кмет на Община Русе*