**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Откриване на процедура за провеждане на публичен търг с явно наддаване, за продажба на общински недвижим имот, намиращ се в град Русе, кв. „Дружба 2“ , ул. „Мими Балканска“ №5, по реда на чл. 35, ал. 1, от ЗОС

**Уважаеми общински съветници,**

В общинска администрация е постъпило заявление с вх. № ОИ-10-77/24.06.2025 г. с искане за закупуване на поземлен имот с идентификатор 63427.4.2060, съгласно Кадастралната карта и кадастралните регистри, на град Русе, Община Русе, с площ от 157 кв. м., трайно предназначение на територията: Урбанизирана, с начин на трайно ползване: Ниско застрояване (до 10 м), с адрес: град Русе, кв. „Дружба 2“, ул. „Мими Балканска“ №5.

За имота е съставен АЧОС №7194/04.03.2014 г., за частна общинска собственост, вписан под №121, том 7, Н.Д. 1307, ДВР 2742, вх. рег. № 2783 от 10.03.2014 г. по описа на Службата по вписвания – Русе.

Извършен е оглед на място и се установи, че имота е незастроен.

Пазарната стойност на гореописания общински имот, определена от лицензиран оценител е в размер на **17 350** лева (седемнадесет хиляди триста и петдесет лева).

Нормативната стойност на имота, определена по Решение на Общински съвет – Русе за минимални цени при разпореждане с общински имоти е в размер на **7 984** лева (седем хиляди деветстотин осемдесет и четири лева).

Данъчната оценка на имота, съгласно удостоверение изх. №6806007463/10.09.2025 г., издадено от Дирекция МДТ при Община Русе, е в размер на **3 673,80** лева (три хиляди шестстотин седемдесет и три лева и осемдесет стотинки).

В свое заседание Комисията по общинска собственост с Протокол №17/ 04.09.2025 г. дава своето съгласие за продажба на незастроен поземлен имот идентификатор 63427.4.2060 по КККР на град Русе, с адрес град Русе, ж.к. „Дружба 2“, ул. „Мими Балканска“ №5, с площ 157 кв.м., трайно предназначение на територията: Урбанизирана, с начин на трайно ползване: Ниско застрояване (до 10 м), предмет на АЧОС №7194/04.03.2014 г., по реда на чл. 35, ал. 1 от Закона за общинската собственост, след решение на Общински съвет – Русе.

Предложеното разпореждане не е включено в утвърдената „Годишна програма за управление и разпореждане с имотите, общинска собственост“ в Община Русе през 2025 г.

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното:

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 9, от ЗОС във връзка с чл. 35, ал. 1, и чл. 41, ал. 2 от Закона за общинската собственост и чл. 26, ал.1, т. 1 и чл. 30 от Наредба №1 на общинска собственост на Общински съвет – Русе; Протокол №17/04.09.2025 г., на Комисията по общинска собственост Общински съвет – Русе **реши:**

**1.** Допълва годишната програма за управление и разпореждане с имоти общинска собственост през 2025 г., с продажба на незастроен поземлен имот с идентификатор 63427.4.2060 по Кадастралната карта и кадастралните регистри одобрени със Заповед РД-18-91/15.12.2007 г., на Изпълнителния директор на АГКК, с площ 157 кв. м., трайно предназначение на територията: Урбанизирана, начин на трайно ползване: Ниско застрояване (до 10м), с адрес: град Русе, ул. „Мими Балканска“ №5, предмет на АЧОС №7194/04.03.2014 г., за частна общинска собственост, вписан под №121, том 7, Н.Д. 1307, ДВР 2742, вх. рег. № 2783 от 10.03.2014 г., с прогнозен приход от продажба в размер на **17 350** лева (седемнадесет хиляди триста и петдесет лева), без дължими данъци и такси.

**2. Дава съгласие** за откриване на процедура за провеждане на публичен търг с явно

наддаване за продажба на недвижим имот – частна общинска собственост, с адрес: град Русе, Община Русе, кв. „Дружба 2“, ул. „Мими Балканска“№5, представляващ ПИ с идентификатор 63427.4.2060, с площ **157** кв. м., трайно предназначение на територията: Урбанизирана, с начин на трайно ползване: Ниско застрояване (до 10м), предмет на АЧОС №7194/04.03.2014 г., вписан под №121 том 7, Н.Д. 1307, ДВР 2742, вх. рег.№ 2783 от 10.03.2014 г. по описа на Службата по вписвания – Русе, при начална тръжна продажна цена **17 350** лева (седемнадесет хиляди триста и петдесет лева) без дължими данъци и такси.

Дължимите данъци и такси са за сметка на спечелилият търга участник - купувач.

Решението подлежи на контрол и на оспорване по реда предвиден в чл. 8, ал. 11, ЗОС, във връзка с чл. 45 ЗМСМА.

**Приложения:** 1. Копие на заявление вх. ОИ-10-77/24.06.2025 г.;

2. АЧОС №7194/04.03.2014 г.,

3. Копие на скица;

4. Копие от експертна оценка;

5.Копие на Удостоверение за данъчна оценка №6806007463 от 10.09.2025 г.;

6. Копие от Протокол № 17/04.09.2025 г. на КОС

**ВНОСИТЕЛ,**

**ПЕНЧО МИЛКОВ**

*Кмет на Община Русе*

**Съгласували:**

**Златомира Стефанова**

*Зам.-Кмет МППИС*

**Кристиян Вълчев**

*Директор дирекция ОбЕС*

**Елена Тодорова**

*Директор дирекция ПД*

**Анелия Георгиева**

*Началник на отдел ОбСЗУЕС*

**Александър Стефанов**

*Главен юрисконсулт ПНО*

**Подготвил:**

**Лора Кирилова**

*Младши експерт в отдел ОбСЗУЕС*

*22.10.2025 г.*