**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Учредяване безвъзмездно право на ползване върху недвижим имот- частна общинска собственост, намиращ се гр. Русе по ул. „Плиска” № 5, бл. „Първа пролет“ вх. 1 на сдружение „ШАХМАТЕН КЛУБ-ПРИСТИС“

**УВАЖАЕМИ ОБЩИНСКИ СЪВЕТНИЦИ,**

В Община Русе е постъпила Молба регистрационен индекс 36-207-1/26.09.2025 г. от Ростислав Раев. – Председател на Управителния съвет на сдружение „ШАХМАТЕН КЛУБ-ПРИСТИС“– Русе, ЕИК 117073257, с която желае продължаване на срока за правото на ползване върху общински имот в гр. Русе, ул.“Плиска” № 5, бл. „Първа пролет“ вх.1, ет. 0, представляващ самостоятелен обект в сграда с идентификатор 63427.1.148.19.58 по КККР на гр. Русе, с площ 98,71 кв.м., заедно с 1,93% идеални части от общите части на сградата, предмет на АЧОС №7073/01.10.2013 г.(вписан под №34, том37, дв.вх.14178, н.д.7229 от 09.10.2013 г. в АВп).

„ШАХМАТЕН КЛУБ-ПРИСТИС“ - Русе е сдружение с нестопанска цел, вписано в Националния регистър на лицензираните спортни организации и членуващите в тях спортни клубове под №1-124-031/26.10.2018 г., като член на БЪЛГАРСКАТА ФЕДЕРАЦИЯ ПО ШАХМАТ 1928, осъществяващо дейност в обществена полза. В него намират поле за изява състезатели в различни възрастови групи от 5 до 40 г., жени и мъже – представящи и защитаващи честта на Русе на национално и международно ниво. Към този момент в клуба членуват над 40 активни състезатели.

В заседанието си на 09.10.2025 г. Комисията по общинска собственост разгледа искането и изрази следното становище: Дава своето съгласие за учредяване безвъзмездно право на ползване върху самостоятелен обект в сграда с идентификатор 63427.1.148.19.58 по Кадастралната карта и кадастралните регистри на гр. Русе, с адрес гр. Русе, ул.“Плиска” № 5, бл. „Първа пролет“ вх.1, ет. 0, с площ от 98,71 кв.м., заедно с 1,93% идеални части от общите части на сградата, за срок от 5 /пет/ години, на сдружение „ШАХМАТЕН КЛУБ-ПРИСТИС“, след решение на Общински съвет – Русе.

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет-Русе да вземе следното

**Р Е Ш Е Н И Е:**

На основание чл. 21, ал. 1, т. 8 и чл. 21, ал. 2 от ЗМСМА, чл. 39, ал. 4 от ЗОС, и чл. 44, ал. 4 от Наредба №1 на ОбС Русе за общинската собственост, и молба с вх. 36-207-1/26.09.2025 г., Общински съвет - Русе, **реши:**

Дава съгласие за учредяване на безвъзмездно право на ползване на сдружение „ШАХМАТЕН КЛУБ-ПРИСТИС“ ЕИК 117073257, върху имот в гр. Русе, ул. „Плиска” №5, бл. „Първа пролет“, вх. 1, ет. 0, представляващ самостоятелен обект в сграда с идентификатор 63427.1.148.19.58 по КККР на гр. Русе, със застроена площ 98,71 кв.м., заедно с 1,93% идеални части от общите части на сградата, предмет на АЧОС №7073/01.10.2013г. (вписан под №34, том 37, дв.вх.14178, н.д.7229 от 09.10.2013 г. по описа на Службата по вписвания Русе), за срок от **5 /пет/** години, при спазване на законодателството в областта на държавните помощи.

Решението подлежи на оспорване чрез ОбС – Русе пред Административен съд – Русе в 14-дневен срок от съобщаването му.

**Приложение:** 1.Молба с вх. 36-207-1/26.09.2025 г.

2.АЧОС №7073/01.10.2013 г.

3.Удостоверение №7503/02.11.2018 г. от Министерство на МС

4.Протокол №18/09.10.2025 г. на КОС

**ВНОСИТЕЛ,**

**ПЕНЧО МИЛКОВ**

*Кмет на Община Русе*

**Съгласували:**

**Златомира Стефанова**

*Заместник- кмет МППИС*

**Елена Тодорова**

*Директор дирекция ПД*

**Кристиян Вълчев**

*Директор дирекция ОбЕС*

**Анелия Георгиева**

*Началник отдел ОбСЗУЕС,*

**Гюлвер Даудова**

*Началник отдел ПНО*

**Александър Стефанов**

*Главен юрисконсулт отдел ПНО*

Изготвил:

**Павлина Топалова**

*Старши експерт в отдел ОбСЗУЕС*