**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Прекратяване на съсобственост чрез продажба частта на Община Русе върху ПИ с идентификатор 63427.2.979 по КККР на град Русе

**Уважаеми общински съветници,**

В общинска администрация - Русе е постъпило Заявление с вх. №ОИ-04-1/23.07.2025 г. от Ренгинар Мехмедова, с искане за прекратяване съсобствеността с Община Русе, върху ПИ с идентификатор 63427.2.979 по КККР на град Русе, община Русе, област Русе, с административен адрес: гр. Русе, пл. "Македония" №16, целият с площ от 542 кв.м., с трайно предназначение на територията: Урбанизирана, с начин на трайно ползване: Ниско застрояване (до 10м), а съгласно регулационния план на град Русе, представляващ УПИ VI-979, квартал 14.

Съгласно Нотариален акт за дарение на недвижим имот №84, том I, дело №174 от 27.01.1981 г. Ружин Ралев (фигуриращ с имена Ружди Риянов) е бил собственик на 1/5 от 175,50/572 кв. м от ПИ с идентификатор 63427.2.979 по КККР на град Русе. Въз основа на удостоверение за наследници с изх. № 1-4221/22.07.2025 г., издадено от Община Русе, Ренгинар Мехмедова е посочена като единствен наследник на Ружди Риянов, починал на 07.01.2009 г. и по наследство е придобила неговите идеални части, включително и тези, придобити от Мъстън Мъстънов и от Фатме Мъстънова.

От своя страна, съгласно Акт за частна общинска собственост №11998/28.08.2025 г., вписан в Служба по вписвания – Русе под №48, Н.Д. 6158, ДВР 10324, вх. рег. №10641 от 05.09.2025 г., Община Русе е собственик на **367,47/542 кв.м** идеални части от гореописания имот, без сградите в имота.

Пазарната стойност на общинския дял от имота, определена от лицензиран оценител е в размер на **45 970,00 лева /Четиридесет и пет хиляди деветстотин и седемдесет лева/.**

Нормативната стойност на общинския дял от имота, определена съгласно Решение №964 прието с Протокол №49/16.09.2010 г. на Общински съвет – Русе за минимални цени при разпореждане с общински имоти **е в размер на 13 655,00 лева /Тринадесет хиляди шестстотин петдесет и пет лева/**.

Данъчната оценка на общинския дял от имота, съгласно удостоверение изх. №6806007124/27.08.2025 г., издадено от Дирекция МДТ при Община Русе е в размер на **5 809,00 лева /Пет хиляди осемстотин и девет лева/**.

В свое заседание Комисията по общинска собственост с Протокол №18/09.10.2025 г. дава своето съгласие за прекратяване на съсобствеността чрез изкупуване дела на Община Русе, представляваща **367,47/542 идеални части** от застроен поземлен имот с идентификатор 63427.2.979 по КККР на град Русе, община Русе, област Русе, целият с площ от 542 кв.м., с административен адрес: гр. Русе, пл. "Македония" №16, с трайно предназначение на територията: Урбанизирана, с начин на трайно ползване: Ниско застрояване (до 10м), а съгласно регулационния план на град Русе, представляващ УПИ VI-979, квартал 14.

Предложеното разпореждане **не е включено** в утвърдената „Годишна програма за управление и разпореждане с имотите, общинска собственост в Община Русе през 2025 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36 от Закона за собствеността, чл. 8, ал. 1 и ал.9, чл. 36, ал. 1, т. 2, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление с вх. №ОИ-04-1/23.07.2025 г. и извлечение от Протокол №18/09.10.2025 г. на Комисията по общинска собственост, Общинският съвет **реши:**

**1. Допълва годишната програма** за управление и разпореждане с имоти общинска собственост за 2025 г. с продажба на **367,47/542 идеални части** от застроен поземлен имот с идентификатор 63427.2.979 по КККР на град Русе, община Русе, област Русе, целият с площ от 542 кв.м., с административен адрес: гр. Русе, пл. "Македония" №16, с трайно предназначение на територията: Урбанизирана, с начин на трайно ползване: Ниско застрояване (до 10м), а съгласно регулационния план на град Русе, представляващ УПИ VI-979, квартал 14, предмет на Акт за частна общинска собственост №11998/28.08.2025 г., с прогнозен приход от продажбата в размер на **45 970,00 лева /Четиридесет и пет хиляди деветстотин и осемдесет лева/**, без дължими данъци и такси.

**2. Дава съгласие за прекратяване на съсобствеността** между Община Русе и Ренгинар Мехмедова, чрез изкупуване дела на Община Русе, представляващ **367,47/542 идеални части** от застроен поземлен имот с идентификатор 63427.2.979 по КККР на град Русе, община Русе, област Русе, целият с площ от 542 кв.м., с административен адрес: гр. Русе, пл. "Македония" №16, с трайно предназначение на територията: Урбанизирана, с начин на трайно ползване: Ниско застрояване (до 10м), а съгласно регулационния план на град Русе, представляващ УПИ VI-979, квартал 14, предмет на Акт за частна общинска собственост №11998/28.08.2025 г., вписан в Служба по вписвания – Русе под №48, Н.Д. 6158, ДВР 10324, вх. рег. №10641 от 05.09.2025 г., от Ренгинар Мехмедова, срещу заплащане на цена в размер **45 970,00 лева /Четиридесет и пет хиляди деветстотин и осемдесет лева/**, без включени дължими данъци и такси, които се дължат от Ренгинар Мехмедова.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му, както и на контрол по реда предвиден в чл. 45 от ЗМСМА, във връзка с чл. 8, ал. 11 от ЗОС.

**Приложения:** 1. Копие на Заявление вх. №ОИ-04-1/23.07.2025 г.; 2. Копие на АОС №11998/28.08.2025 г.; 3. Копие на скица; 4. Копие на експертна оценка; 5. Копие на Удостоверение за данъчна оценка; 6. Копие от Протокол №18/09.10.2025 г. на КОС;

**ВНОСИТЕЛ,**

**ПЕНЧО МИЛКОВ**

*Kмет на Община Русе*