ДО ОБЩИНСКИ СЪВЕТ –РУСЕ

ПРЕДЛОЖЕНИЕ

ОТ ПЕНЧО МИЛКОВ

КМЕТ НА ОБЩИНА РУСЕ

ОТНОСНО: Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

Разположението на всеки преместваем обект се определя чрез схема за поставяне, съгласувана от Главния архитект на Община Русе. Схемите за поставяне са обща и подробни, и дават броя на елементите, разположението им, заеманата площ, както и необходимото отстояние между тях.

Свободни имоти или части от имоти - публична общинска собственост могат да се отдават под наем за срок до десет години след решение на Общински съвет - Русе.

Предмет на настоящото предложение e част от терен – публична общинска собственост, ПИ 63427.2.24 - за поставяне на преместваем обект – павилион за хранене и развлечения, с площ 44,70 кв. м, находящ се в гр. Русе, пл. „Д-р Мустаков“.;

За терена, предмет на настоящото предложение е сключван договор за отдаване под наем, като същият е прекратен на основание чл. 15, ал. 1, т. 8 от Закона за общинската собственост – по искане на една от страните след писмено предизвестие, при спазване на установения срок предвиден в закона респ. договора за наем.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 1 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 4, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на част от терен - публична общинска собственост, за разполагане на преместваем обект, представляващ:

Част от терен – публична общинска собственост, ПИ 63427.2.24 - за поставяне на преместваем обект – павилион за хранене и развлечения, с площ 44,70 кв. м, находящ се в гр. Русе, пл. „Д-р Мустаков“, с начална тръжна месечна наемна цена – 354,00 лв. (Триста петдесет и четири лева) без включен ДДС.

Приложения: 1. Копие на схема.

Предложил,

ПЕНЧО МИЛКОВ

*Кмет на Община Русе*