**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имоти - частна общинска собственост, за нуждите на сдружение СК „Олимп – спортът е равнопоставен“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи Заявление с вх. №36-269-3/02.10.2025 г. от Георги Гаев – председател на сдружение СК „Олимп – спортът е равнопоставен“, с молба да бъдат предоставени за нуждите на сдружението безвъзмездно три броя помещения, находящи се в сградата на бившата Професионалната гимназия по зърнопреработвателни и хранителни технологии „Проф. д-р Асен Златаров“, на ул."Проф. Димитър Баларев“ №2, а именно:   
**1)** Имот – частна общинска собственост представляващ самостоятелен обект в сграда с идентификатор 63427.7.771.3.12 по КККР на гр. Русе, с предназначение на самостоятелния обект „Друг вид самостоятелен обект в сграда“, с площ 59,00 кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.

**2)** Имот – частна общинска собственост представляващ самостоятелен обект в сграда с идентификатор 63427.7.771.3.18 по КККР на гр. Русе, с предназначение на самостоятелния обект „Друг вид самостоятелен обект в сграда“, с площ 41,00 кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.

**3)** Имот – частна общинска собственост представляващ самостоятелен обект в сграда с идентификатор 63427.7.771.3.19 по КККР на гр. Русе, с предназначение на самостоятелния обект „Друг вид самостоятелен обект в сграда“, с площ 103,00 кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.

Към настоящият момент гореописаните имоти – частна общинска собственост са свободни.

Сдружение СК „Олимп – спортът е равнопоставен“ е юридическо лице с нестопанска цел, регистрирано за осъществяване на дейност в обществена полза. Общественополезната дейност е насочена към защита на правата, достойнството и социалните интереси на хората в неравностойно положение и рискови групи. Сдружението насърчава физическата активност и социалната интеграция чрез спорт и подпомага развитието на спортната култура сред своите членове, работи активно за включването на хора с увреждания в обществения живот, осигурява достъп до социална инфраструктура и подкрепя инициативи за здраве, образование и заетост. Сдружението развива и партньорства с държавни институции, местни власти и международни организации, участва в проекти и програми в сферата на спорта, социалното подпомагане и гражданското общество. Целта му е устойчиво подобряване на качеството на живот и пълноценно включване на уязвимите групи в обществото.

Съгласно чл.39, ал.4 от ЗОС "*Безвъзмездно право на ползване се учредява без търг или конкурс след решение на общинския съвет, прието с мнозинство две трети от общия брой на съветниците*“, като срокът на правото на ползване, съгл. ал. 2 не може да бъде по-дълъг от 10 години, освен ако в закон е предвидено друго.

Предлаганото разпореждане не е включено в Годишната програма за управление и разпореждане с имотите – общинска собственост на Община Русе за 2025г.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.39, ал.2 и ал.4, чл.8, ал.1 и ал.9 от от Закона за общинската собственост, във вр. с чл.44, ал. 2 и ал. 4 от Наредба №1 за общинската собственост на Общински съвет - Русе, Общински съвет – Русе реши:

**I.** Допълва Годишната програма за управление и разпореждане с имотите – общинска собственост на Община Русе за 2025г. с учредяване на безвъзмездно право на ползване за срок от пет години, в полза на сдружение СК „Олимп – спортът е равнопоставен“, ЕИК:177104048, спрямо: самостоятелни обекти в сграда с идентификатори 63427.7.771.3.12, 63427.7.771.3.18 и 63427.7.771.3.19 по КККР на гр. Русе, заедно с прилежащите към обектите идеални части от общите части на сграда с идентификатор 63427.7.771.3, находяща се на адрес в гр.Русе, ул. „Проф. Димитър Баларев“ №2.

**II.** Дава съгласие за учредяване на безвъзмездно право на ползване за срок от пет години, при спазване на изискванията на чл. 305, ал. 1 от ЗПУО на сдружение СК „Олимп – спортът е равнопоставен“, ЕИК 177104048 спрямо:   
 **1)** Имот – частна общинска собственост представляващ самостоятелен обект в сграда с идентификатор 63427.7.771.3.12 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 59,00 кв.м., с адрес на имота в гр. Русе, ул. „Проф. Димитър Баларев“ №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., заедно с 1,80% ид.ч. от общите части на сградата.

**2)** Имот – частна общинска собственост представляващ самостоятелен обект в сграда с идентификатор 63427.7.771.3.18 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 41,00 кв.м., с адрес на имота в гр. Русе, ул. „Проф. Димитър Баларев“ №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., заедно с 1,25% ид.ч. от общите части на сградата.

**3)** Имот – частна общинска собственост представляващ самостоятелен обект в сграда с идентификатор 63427.7.771.3.19 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 103,00 кв.м., с адрес на имота в гр. Русе, ул. „Проф. Димитър Баларев“ №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., заедно с 3,15% ид.ч. от общите части на сградата.

Гореописаните обекти да се ползват като зали за спортни дейности.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Приложения**:

1. Копие на заявление с вх. №36-269-3/02.10.2025г.;
2. Актуално състояние на сдружението от Търговски регистър и регистър на ЮЛНЦ;
3. Копие на АЧОС №8096 от 12.08.2016 г.
4. Копие на схема на самостоятелен обект в сграда – 3 броя.

Предложил:

**ПЕНЧО МИЛКОВ**

*Кмет на Община Русе*