**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

# *Относно:* Издаване на запис на заповед за получаване на авансово плащане по Административен договор за предоставяне на средства на крайни получатели от МВУ по Проект с № в ИС на МВУ BG-RRP-11.021.0006 с наименование: „Русе Арт Фест“, СНД-НФК

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Община Русе е бенефициент по проект „Русе Арт Фест“, съгласно подписан Административен договор за предоставяне на средства на крайни получатели от МВУ по процедура BG-RRP-11.021 Схема за безвъзмездна помощ „Ново поколение местни политики за култура за големи общини“ със СНД Национален фонд „Култура“.

Общата стойност на проекта е 264 456.81 лв., от които:

- 176 304.54 лв. **-** безвъзмездна финансова подкрепа по МВУ, от които допустими преки разходи за изпълнение на проекта и непреки разходи, изчислени като единна ставка в размер на 4 % от допустимите преки разходи;

- 88 152.27 лв. - собствен принос на бенефициента, който ще бъде осигурен от бюджета на Община Русе.

Съгласно чл. 17, ал. 3 от Административния договор за предоставяне на средства на крайни получатели от МВУ № BG-RRP-11.021-0006-C01 от 29.10.2025 г., Община Русе има възможност да получи авансово плащане в размер до 20 % от общия размер на безвъзмездното финансиране, представляваща сума в размер на 35260.91 лева.

Съгласно Условията за изпълнение по процедура чрез подбор на предложения за изпълнение на инвестиции от крайни получатели на Национален фонд „Култура“, авансово плащане се извършва след предоставяне на документ, доказващ издаването и/или учредяването на обезпечение за пълния размер на авансовото плащане. Обезпечаването на авансовото плащане може да се извърши с предоставяне на запис на заповед и упълномощаване на ръководителя на бенефициента за издаването му – „без протест и без разноски“, като обезпечението следва да е със срок на валидност равен на срока за изпълнение на одобрения проект, удължен с шест месеца.

Предвид изложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от ЗМСМА Общински съвет – Русе

**РЕШИ:**

упълномощава кмета на Община Русе да издаде „без протест и без разноски“ Запис на заповед, със срок на валидност 6 (шест) месеца след изтичане на крайния срок за изпълнение на дейностите по проект МВУ № BG-RRP-11.021-0006 „Русе Арт Фест“, за сумата от **35260.91 лв**. (тридесет и пет хиляди двеста и шестдесет лева и деветдесет и една стотинки), представляваща 20% от размера на БФП по чл. 1, т. 1.1 (безвъзмездно финансиране) от Административния договор за предоставяне на средства на крайни получатели от МВУ № BG-RRP-11.021-0006-C01 от 29.10.2025 г.

Приложение: Запис на заповед /проект/

**ВНОСИТЕЛ:**

**ЗЛАТОМИРА СТЕФАНОВА**

*За Кмет на Община Русе*

*Съгласно Заповед № РД-01-3619/06.11.2025 г.*