**ДО ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**ОТ ПЕНЧО МИЛКОВ**

***Кмет на Община Русе***

**ОТНОСНО:** Програма за 65. МФ “Мартенски музикални дни” Русе 2026

**УВАЖАЕМИ ОБЩИНСКИ СЪВЕТНИЦИ,**

Предлагам на вниманието Ви проект за предстоящото **65-то издание на МФ** **„Мартенски музикални дни“** **през 2026 г.**

**Международният фестивал *Мартенски музикални дни* в Русе** е една от най-старите и реномирани международни фестивални сцени за класическа музика в България.

Като събитие с впечатляваща дългогодишна история, днес фестивалът заема ключово място на фестивалната карта на България и добавя стойност към образа на Русе като Дунавска столица на страната, като място за срещи на елитни артисти от световната и европейска музикална сцена. През 2026 фестивалът ще празнува своето 65-то десетилетие.

Днес фестивалът е своеобразна витрина на съвременните постижения и тенденции в областта на класическата музика у нас и в Европа. На върха на 65-годишната си битност фестивалът се е превърнал в територия за специални срещи на различни генерации елитни музиканти, ансамбли и оркестри от България, Европа и света.

Не случайно МФ „Мартенски музикални дни“ е носител на престижния международен лейбъл  *Европейски фестивал*  по пилотния проект на Европейската комисия и Европейската фестивална асоциация *Европа за фестивалите. Фестивалите за Европа.*

Изданието на фестивала през 2026 година ще добави стойност към дългата си история с участието на именити артисти от България и още 11 европейски страни, част от които гостуващи за първи път в страната ни.

В разнообразната и богата артистична листа на събитието през 2026 са привлечени елитни артисти, оркестри и ансамбли от класическата европейска музикална сцена, сред които световноизвестните струнни квартети „Casals“, „Jerusalem“ и силно атрактивният Саксофонен квартет „Signum“ – част от фестивалната серия „Ансамблови игри; Румънският национален оркестър с бележития румънски диригент Кристиян Мандял, ангелогласните певци от английския вокален ансамбъл *Voces8* Scholars, както и международно признати артисти от класата на Лукас Дебарг, Гиорги Гигашвили, Юлиан Щекел, Мигел Трапага Санчес, Светлин Русев, Лия Петрова, Виви Василева и др.

Към гостуващите на фестивала първокласни артисти ще се присъедини и световноизвестният чешки валдхорнист Радек Баборак заедно с високо надарения млад български валдхорнист Виктор Теодосиев, дебютант на фестивала – като част от програмата на Камерния ансамбъл „Софийски солисти“ и ключов проект от фестивалната серия „Ансамблови игри“. В тази особено привлекателна серия от добре известни на международната сцена имена попадат и уникалните европейски перкусионисти Алексей Герасимец и Емил Куюмчуян

Своето първо представяне на международната сцена в Русе ще имат и премираните млади музиканти от Международния конкурс „Франц Шуберт“ в Русе.

Специално място в програмата заемат мащабните оркестрови проекти. Сред тях е и поредното издание на Русенския фестивален оркестър, съставен от бивши и настоящи възпитаници на НУИ в Русе, с диригент Емил Табаков, в откриващия фестивален концерт на 13 март. Концертът тази година предлага ексклузивна среща със световноизвестното българско сопрано Красимира Стоянова и изключителния френски пианист Лукас Дебарг в една особено привлекателна и бляскава концертна програма с един от любимите на публиката Втори клавирен концерт на Сергей Рахманинов и прочутия финал на операта „Капричио“ от Рихард Щраус – един истински шедьовър на европейския късен романтизъм.

Със специална програма е и участието на Националния ни оркестър – Софийската филхармония, под диригентството на Найден Тодоров и с участието на гост артист от класата на уникалната българска перкусионистка Виви Василева с една от най-атрактивните концертни пиеси на популярния американски филмов композитор и певец Дани Елфман – Концертът за перкусии и оркестър.

За първи път от години насам на фестивала ще гостува и Варненският симфоничен оркестър под диригентството на един от най-разпознаваемите в Европа български диригенти – Павел Балев, с една богата концертна програма, включваща творби от Клод Дебюси, Бохуслав Мартину и Любомир Пипков.

Фестивалът през 2026 ще предложи на публиката и няколко концерта с любими на меломаните артисти и програми от т.н. „кросовър“ жанрове, стоящи на границата между старата класика и джаза, какъвто е случаят с програмата под надслов „Music for a While“, или „Колко Джаз има в Барока*“* на елитните джаз музиканти Христо Йоцов, Константин Костов и Димитър Карамфилов в една особено привлекателна артистична колаборация с известния български Духов квинтет „Пилекадоне“ и международно известното българско мецосопрано Румяна Костова.

С особен интерес се очаква и атрактивния концерт на двамата световноизвестни перкусионисти Алексей Герасимец и Емил Куюмджуян, които гостуват за първи път в България, при това с особено силна за широката публика програма под надслов „CaDance for Two” на 28 март.

В полето на особено популярните днес кросовър жанрове ще ни отведе от своя страна концертът на световноизвестния цигулар Ара Маликян и неговия оркестър на 27 март в зала „Арена“.

Специален проект в рамките на фестивала ще представи и Русенската опера с премиерата на една от най-красивите опери на П. И. Чайковски – „Евгений Онегин“. Важно е тук да се отбележи, че изборът на тази прекрасна партитура на Чайковски не е случаен. Нещо повече, спектакълът ще е възстановка на същото заглавие от 1956 г. Постановъчният екип на спектакъла с диригент Григор Паликаров, режисьор Пламен Бейков, диригент на хора Стелияна Димитрова, възстановка Яна Дворецка, Виолета Радкова, Еслица Попова, Нина Лишовска и Радослав Радославов, и костюми Ани Хаджимишева обещава един силен и зрелищен сценичен продукт.

Заключителният фестивален концерт на 29 март е на Русенската филхармония под диригентството на Димитър Косев с една изключително стилна и ярка програма с музика от Дмитрий Шостакович по повод 120 години от неговото рождение. Представянето на такива знакови негови творби като Концерта за цигулка с изключителната Лия Петрова и една от най-атрактивните пиеси в творчеството на руския майстор – прочутата Сюита за симфоничен оркестър „Болт“, обещават достоен финал на поредното издание на МФ „Мартенски музикални дни през 2026 г.

**Общият бюджет на фестивала за 2026 г.** е разработен максимално икономично, независимо от сериозното увеличение на предвидените средства в раздела на Организационно-техническите разходи спрямо 2025 г., което, видно и от проекта за бюджет, се дължи основно на значителните суми по логистичното, техническо и финансово осигуряване на концерта на световноизвестния артист Ара Маликян и неговия проект.

Във връзка с въвеждането на еврото като основна платежна единица в България от началото на 2025 г. **бюджетът е разработен в лева и в евро**.

**Бюджетът** за 65-то издание на фестивала е изготвен на базата на договорените с участниците в програмата финансови условия, както и на основание на предвиденото външно финансиране.

**Общата рамка на предложения бюджет по приходите и по разходите за 2026 е 539 533 лв., или 275 859 евро.**

**Приходната част** на бюджета е изготвена на база на постигнатите договорености с нашите контрагенти от България и чужбина и предвижда размер на общинската субсидия **от 230 000 лв.**, или **117 597 евро**, което съставлява 42,63% от общата рамка на бюджета. Предвиденият размер на **средствата от други източници е 309 533 лв., или 158 262 евро**, съответно 57,37%, което покрива напълно разходната част на бюджета.

**Разходната част** на фестивалния бюджет за 2026 г. е разработена изключително детайлно и е развита в рамките на планираните средства по приходите, като достига сумата от **539 533 лв., или 275 859 евро.**

Сериозното увеличение на разходите по настоящия финансов разчет със 175 088 лв. спрямо резултатите от 2025 г. се дължи преди всичко на гостуването на световноизвестния цигулар Ара Маликян и неговото шоу в програмата на фестивала през 2026 – проект, от който се очакват и по-високи приходи.

В заключение следва да обобщим, че от гледна точка на мащабите на самата фестивална продукция – общо 17 събития, в т.ч. 16 концерта, 1 оперен спектакъл, съпътстващи изложби и десетки знаменити артисти от България и чужбина, бюджетът е балансиранкакто по отношение на приходната, така и по отношение на разходната си част.

**Основни медийни партньори** на фестивалапо традиция ще са БНР, БНТ, БТА, Live 7 TV, както и редица местни, регионални и национални електронни и печатни медии, осигуряващи широка публичност на събитието, както и на нашите партньори, спонсори и дарители.

Във връзка с гореизложеното и на основание чл.63, ал.1 от Правилника за организацията и дейността на Общински съвет – Русе, неговите комисии и взаимодействието му с Общинската администрация, предлагам Общинският съвет да вземе следното решение:

**Р Е Ш Е Н И Е:**

**На основание** чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА **Общинският съвет реши**: Приема проекта за програма и бюджет за провеждането на 65-то издание на МФ „Мартенски музикални дни” през 2026 г., съгласно Приложение 1, Приложение 2 и Приложение 3, както следва:

* Приложение 1: Програма на 65. МФ „ММД”, 2026;

- Приложение 2: Обобщен бюджет за приходите и разходите на 65. МФ „ММД“ 2026

- Приложение 3: Обяснителна записка по приходите и разходите за изданието на 65. МФ

„ММД“ през 2026 г.

**ВНОСИТЕЛ:**

**ПЕНЧО МИЛКОВ**

*Кмет на Община Русе*

**65. МЕЖДУНАРОДЕН ФЕСТИВАЛ**

**“МАРТЕНСКИ МУЗИКАЛНИ ДНИ” 2026**

**13 – 29 МАРТ, 2026**

**ФИНАНСОВ ПЛАН**

**ПРИХОДИ В ЛЕВА/ ЕВРО**

|  |  |  |  |  |
| --- | --- | --- | --- | --- |
| ИЗТОЧНИЦИ | **Отчет**  **2025**  **ЛВ.** | **План**  **2026**  **ЛВ.** | **План**  **2026 ЕВРО** | **%** |
| **1. ОБЩИНА РУСЕ** | **145000** | **230000** | **117597** | **42,63%** |
| **2. ПРИХОДИ ОТ ДРУГИ ИЗТОЧНИЦИ в т.ч.:** | **219445** | **309533** | **158262** | **57,37%** |
| 2.1. План за възстановяване и устойчивост | 0 | 64532 | 32995 | 17,34% |
| 2.2. Министерство на културата | 70000 | 70000 | 35790 | 18,81% |
| 2.3. Приходи от спонсорство, реклама и дарения, в т.ч. преходен остатък от 2025 г. от външни приходи в размер на 6699 лв. | 102442 | 85508 | 43720 | 28,91% |
| 2.4. Приходи от продажба на билети | 47003 | 89493 | 45757 | 34,94% |
| **ОБЩО ПРИХОДИ:** | **364445** | **539533** | **275859** | **100%** |

**РАЗХОДИ В ЛЕВА / ЕВРО**

|  |  |  |  |  |
| --- | --- | --- | --- | --- |
| ДЕЙНОСТИ | **Отчет**  **2025** | **План**  **2026**  **ЛВ.** | **План**  **2026**  **ЕВРО** | **%** |
| **1. КОНЦЕРТНА ПРОГРАМА,** в т.ч. разходи за хонорари и пътни | **293159** | **391348** | **200093** | **62,93%** |
| 2. ОРГАНИЗАЦИОННО-ТЕХНИЧЕСКИ И АДМ. РАЗХОДИ: | **64587** | **114085** | **58330** | **37,07%** |
| 2.1. Хотелско настаняване | 18365 | 25000 | 12782 | 12,29% |
| 2.2. Технически и сценичен персонал, касиер, фотограф и др.; | 9460 | 9800 | 5012 | 0,04% |
| 2.3. Рекламна кампания – печатна и медийна | 9112 | 15000 | 7669 | 0,05% |
| 2.4. Акордиране и поддръжка на инструментите в ДЗ и з. „Русе“; | 3600 | 4000 | 2045 | 0,02% |
| 2.5. Техническо осигуряване за концерта на Ара Маликян | 0 | 60285 | 30823 | 24,19% |
| **3. ДРУГИ РАЗХОДИ:** осигурителни вноски, летищни трансфери Русе – Летище Букурещ – Русе, преводачески услуги, текстове за печатни програми, озвучаване, цветя, запис и телевизионно излъчване на откриването на фестивала, озвучаване, и осигурителни вноски, такса БФА, авторски права и др. | **24050** | **34100** | **17436** | 0,52% |
| ОБЩО РАЗХОДИ: | **364445** | **539533** | **275859** | **100%** |

**Забележка:** *Бюджетът е разработен при курс на еврото от 1,95583 евро за 1 лв.*

**65. МФ „МАРТЕНСКИ МУЗИКАЛНИ ДНИ 2026**

**ОБЯСНИТЕЛНА ЗАПИСКА КЪМ ПРОЕКТА ЗА БЮДЖЕТ 2026**

Проекто-бюджетът за 65-то издание на МФ „Мартенски музикални дни“ през 2026 е разработен в евро и в лева на базата на предложения проект за програма, извършеното договаряне с изпълнителите и цени на услуги към м. ноември 2025 г.

Общата рамка на бюджета по приходите и по разходите за 2026 е **539 533** **лв**., или **275 859 евро**, при размер на общинската субсидия от **230 000 лв**., или **117 597 евро**, и приходи от продажба на билети и външни на общината източници в размер на **309 533 лв**., или **158 262 евро**.

**ПРИХОДНА ЧАСТ НА БЮДЖЕТА**

Настоящият финансов план предвижда увеличение на общата рамка на бюджета до 539 533 лв., или 275 859 евро, като 42,63 % от тях се покриват от бюджета на Община Русе, а останалите 57,37% , или 309 533 лв. (158 262 евро) се осигуряват от външни на общината източници, в т.ч. ПВУ, Министерство на културата, приходи от спонсорство, реклама и дарения и приходи от билети.

Видно от *Таблица* *1*, тази година увеличението на общинската субсидия е с ръст от 36,96 % и достига сумата от 230 000 лв., а увеличението на приходите от други източници е с ръст от 29,10%, като достигат сумата от **309 533** лв. В планирания общ приход от спонсори и дарители е включен и преходния остатък от 2025 г. в размер от 6 699 лв.

***Таблица* *1***

|  |  |  |  |  |
| --- | --- | --- | --- | --- |
| **Отчет**  **2025**  **лв.** | **План 2026**  **Лв.** | **План**  **2026**  **евро** | **%** | **ИЗТОЧНИЦИ** |
| 145000 | 230000 | 117597 | 42,63% | Община Русе |
| 219445 | 309533 | 158262 | 57,37% | Спонсори и рекламодатели |
| **364445** | **539533** | **275859** | **100%** | Общо |

По отношение на ценовата политика и влизането в сила на еврото от 01.01. 2026 г., както и във връзка с морално остарелите цени на билетите за МФ „ММД“, които не са актуализирани от години насам, предлагаме разработен проект с актуализираните цени на билетите за 65. издание на фестивала през 2026.

**Таблица 2**

|  |  |  |  |
| --- | --- | --- | --- |
|  | **Услуга** | **евро** | **лв.** |
| **1.** | **Събития в зала „Арена Русе“** |  |  |
| 1.1 | Минимална цена на редовен билет | 25 | 48.90 |
| 1.2 | Максимална цена на редовен билет | 80 | 156.47 |
| **2.** | **Събития в други зали** |  |  |
| 2.1 | Минимална цена на редовен билет | 8 | 15.65 |
| 2.2 | Максимална цена на редовен билет | 50 | 97.79 |
| **3.** | **Преференциални цени \*** |  |  |
| 3.1 | за пенсионери, учащи и студенти | 20% от редовната цена на билета |  |
| 3.2 | едновременно закупуване на билети за над десет концерта и/или събития от програмата на фестивала | 20% от редовната цена на билета |  |
| 3.3 | за деца от многодетно семейство | 20% от редовната цена на билета |  |
| 3.4 | за придружител от многодетно семейство | 20% от редовната цена на билета |  |

**РАЗХОДНА ЧАСТ НА БЮДЖЕТА**

Разходната част на представения проект за бюджет възлиза прогнозно на **539 533 лв., или 275 859 евро.** Планирана е в рамките на предвидените постъпления по изпълнението на приходната част на бюджета и е разчетена на база на действащите цени на услугите към м. ноември 2025.

***Таблица 2***

|  |  |  |  |
| --- | --- | --- | --- |
| **Дейности** | **Отчет**  **2025** | **План 2026** | **План Евро** |
| **1. Концертна програма**: разходи за хонорари и пътни, в т.ч. и разходи за възнаграждението на световноизвестния кросовър артист Ара Маликян | **293159** | **391348** | **200093** |
| **2. Организационно-технически и адм. разходи в т.ч.:** | **64587** | **114085** | **58330** |
| 2.1. Хотелско настаняване | 18365 | 25000 | 12782 |
| 2.2. Технически и сценичен персонал, касиер, фотограф | 9460 | 9800 | 5011 |
| 2.3. Рекламна кампания | 9112 | 15000 | 7669 |
| 2.4. Акордиране на пиана и рояли | 3600 | 4000 | 2045 |
| 2.5. Техническо оборудване за концерта на Ара Маликян в зала Арена | 0.00 | 60285 | 30823 |
| **3**.**Други административни и технически разходи:** сценичен и технически персонал, акордиране на клавишните инструменти, осигурителни вноски, летищни трансфери, авторски права, телевизионно излъчване, такса БФА. | **24050** | **34100** | **17436** |
| **Общо разходи:** | **364445** | **539533** | **275859** |

***Таблица 2*** съдържаосновнитеданни за разходната част на бюджета, представен в трите основни раздела: разходи за концертната програма, разходите, свързани с осигуряването на цялата административна и техническа логистика за нормалното протичане на фестивалните събития. С най-малък дял са разходите в третия раздел от разходната част на бюджета – **Други административни и технически разход**и – общо 34 100 лв. или 17 436 евро.

Данните от Таблица 2 сочат, че с най-висок дял в разчетите на разходната част от бюджета са разходите за осигуряването на концертната програма – 391 348 лв. или 200 093 евро, с ръст на разходите спрямо 2025 от 98 189 лв., или 25.08%, което се дължи преди всичко на фестивалното участие на световноизвестния артист Ара Маликян на 27 март с ексклузивен концерт в рамките на фестивала – продукция, която налага да отговорим на всички допълнителни технически изисквания за подготовката на концерта, включващи осигуряването на инструменти, ефектна осветителна и висококачествена озвучителна апаратура, във връзка с което водим преговори за наемане на професионални технически екипи от страната и от София.

Това е основната причина и за високия ръст на разходите в раздел „Организационно-технически и административни разходи“, където в сравнение с 2025 г. средствата нарастват с 49 498 лв. спрямо отчета за 2025 г. и достигат сумата от 114 085 лв., като само техническото оборудване за концерта на Маликян е на стойност от 60 285 лв., или 30 823 евро.

Независимо от това бюджетът е балансирано развит, като високите нива в разчетите на разходната част се предвижда да бъдат компенсирани от средствата по приходната част на бюджета, в т.ч. и от очаквания висок приход от концерта на Ара Маликян в зала Арена – Русе.

Изготвил:

**Ива Чавдарова**

*Гл. експерт отдел „КДРИ“, МФ „Мартенски музикални дни“*

Съгласувал:

**Миглена Войнова**

*Н-к отдел „КДРИ“*

**Приложение 2: Листа на изпълнителите**

**65 години**

**МФ „МАРТЕНСКИ МУЗИКАЛНИ ДНИ“ 2026**

**АНСАМБЛИ И ОРКЕСТРИ, в т.ч. 5 чуждестранни продукции**

* *Voices8 Scholars*, Великобритания *за първи път в Б-я*
* Quarteto *Casals*, Испания *за първи път в Б-я*
* Струнен квартет *Йерусалим,* за първи път в България
* *Signum* Sax. Quartet, Германия
* Струнен квартет *Фрош*
* Струнен квартет *София*
* Камерен ансамбъл *Софийски солисти*
* Квинтет *Пилекадоне за първи път в Русе*
* Фестивален оркестър
* Румънски национален оркестър, Букурещ
* Русенска филхармония
* Русенска опера
* **Специален гост:** Ара Маликян, цигулка и ансамбъл *за първи път в Русе*

**СОЛИСТИ:**

* Светлин Русев, цигулка
* Лия Петрова, цигулка
* Румен Цветков, виола
* Юлиан Щекел, виолончело, Германия *за първи път в Б-я*
* Димитър Карамфилов, контрабас
* Лукас Дебарг, пиано, Франция
* Виви Василева, перкусии, Германия
* Людмил Ангелов, пиано
* Христо Йоцов, барабани и вибрафон
* Борислав Йоцов, кларинет
* Надежда Йоцова, пиано
* Гиорги Гигашвили, пиано, Грузия
* Надежда Йоцова, пиано
* Константин Костов, джаз пиано
* Борислав Йоцов, кларинет
* Виктор Теодосиев, валдхорна
* Андрей Герасимец, ударни, Германия *за първи път в Б-я*
* Емил Куюмчуян, ударни, Германия *за първи път в Б-я*
* Радек Баборак, валдхорна & диригент
* Красимира Стоянова, сопран
* Кристиян Мандял, диригент, Румъния
* Емил Табаков, диригент
* Павел Балев, диригент
* Найден Тодоров, диригент

**ОБЩО УЧАСТНИЦИ**: Артисти и състави от 9 страни на Европа и света: Германия, Великобритания, Италия, Испания, Израел, Франция, Грузия, Румъния, България

**65. МЕЖДУВНАРОДЕН ФЕСТИВАЛ „МАРТЕНСКИ МУЗИКАЛНИ ДНИ“ РУСЕ 2026**

**СПИСЪК НА УЧАСТНИЦИТЕ**

**ОРКЕСТРИ**

1.Фестивален оркестър – Русе, дир. Емил Табаков 2. Румънски национален оркестър – Букурещ, дир. Кристиян Мандял

3. Симфоничен оркестър при Държавна опера Варна, дир. Павел Балев

4. Софийска филхармония, дир. Найден Тодоров

5. Камерен ансамбъл „Софийски солисти“, дир. и солист Радек Баборак валдхорна;

6. Русенска филхармония, диригент Димитър Косев

**ИНСТРУМЕНТАЛНИ И ХОРОВИ ФОРМАЦИИ**

*Voces8* Ансамбъл, Великобритания (за първи път в България)

Струнен квартет *Фрош*

Струнен квартет *Casals*, Испания (за първи път в България)

Струнен квартет *Jerusalem* (за първи път в България)

Ара Маликян Бенд (за първи път в Русе)

Смесен хор *Проф. Васил Арнаудов*, Русе

Квинтет „*Пилекадоне*“ в състав: (за първи път в Русе)

Мила Павлова, флейта; Валентин Методиев, обой; Венелин Пиперов, кларинет; Евгений Тонев фагот; Ясен Теодосиев, валдхорна

Джаз трио в състав:

Константин Костов, Христо Йоцов, Димитър Карамфилов

*SIGNUM* Saxophone Quartet

Перкусионно дуо**:** Алексей Герасимец - Eмил Куюмчуян, Германия (за първи път в България)

**АРТИСТИ**

Красимира Стоянова, сопран

Лукас Дебарг, пиано, Франция

Мигел Трапага Санчес, китара, Испания (за първи път в България)

Светлин Русев, цигулка

Юлиян Щекел, виолончело, Германия (за първи път в България)

Кристиан Мандял, диригент, Румъния

Павел Балев, диригент

Мариян Краев, цигулка

Красимир Щерев, цигулка

Свилен Димитров, диригент

Виви Василева, ударни, Германия

Григор Паликаров, диригент

Димитър Косев, диригент

Лия Петрова, цигулка

Лауреати от МК „Франц Шуберт“

**Участници от**: Франция, Румъния, Испания, Израел, Словения, Германия, Великобритания, Чехия, България